Σαλάτα με καπνιστή γαλοπούλα και ρόδια
Μια ελαφριά σαλάτα με καπνιστή γαλοπούλα και ρόδια για το ξεκίνημα της εβδομάδας.
σαλατικά της αρεσκείας μας (ποσότητα αρκετή για 4 άτομα: π.χ. 1 λόλα, 1 σαλάτα, 1 μικρό μαρούλι), 6-8 φέτες καπνιστή γαλοπούλα ή άλλο αλλαντικό της αρεσκείας μας, 90 ml ελαιόλαδο, 30 ml βαλσαμικό ξίδι, 1/2 ματσάκι άνηθος (χωρίς τα χοντρά κοτσάνια), ψιλοκομμένο, αλάτι, φρεσκοτριμμένο πιπέρι, τα σπόρια από 1 μικρό ρόδι
Για να φτιάξουμε τη σαλάτα με καπνιστή γαλοπούλα και ρόδια, σε ένα μεγάλο μπολ χτυπάμε με ένα πιρούνι το λάδι και το ξίδι.Πλένουμε και στεγνώνουμε καλά τα σαλατικά μας και τα κόβουμε σε μέτρια κομμάτια με το χέρι.Βάζουμε τα σαλατικά στο μπολ με το άρτυμα και ανακατεύουμε ώστε να βραχούν καλά.Πασπαλίζουμε με τον άνηθο και αλατοπίπερο, ανακατεύουμε και σερβίρουμε σε πιάτα ή σε μεγάλη πιατέλα.Στολίζουμε με τους σπόρους του ροδιού και τις φέτες του αλλαντικού ρολαρισμένες ή κομμένες σε μέτρια κομμάτια.Σερβίρουμε τη σαλάτα με καπνιστή γαλοπούλα και ρόδια και συνοδεύουμε με ψωμί ή παξιμάδι της αρεσκείας μας.
Αλλαντικά,Λαχανικά,Ρόδι